**Timo Johannes Juurikkala** (s. 7. toukokuuta 1958 Helsinki) on suomalainen vihreitä edustava poliitikko. Hän oli ympäristö- ja ilmastoministeri Krista Mikkosen erityisavustaja Rinteen hallituksessa. Hän oli Uudenmaan vaalipiirin kansanedustaja vuosina 2009–2011.

Juurikkala toimi keväästä 2013 lähtien ympäristöministeri Ville Niinistön ja vihreän ministeriryhmän erityisavustajana. Hän oli Vantaan kaupunginhallituksen jäsen kaudella 2013–2014, mutta ilmoitti syksyllä 2013 jättävänsä paikkansa vedoten ministerin erityisavustajan työn vaativuuteen.

Ura
---

Juurikkala kirjoitti ylioppilaaksi Tikkurilan yhteiskoulusta vuonna 1977. Hän opiskeli ensin valtiotieteitä ja psykologiaa, mutta vaihtoi opettajankoulutukseen ja valmistui opettajaksi vuonna 1980. Myöhemmin hän erikoistui erityisopettajaksi. 1980-luvun puolivälistä vuoteen 2007 Juurikkala työskenteli erityisopettajana Vantaalla. Vuonna 1991 hänet palkittiin Opetushallituksen Cygnaeus-palkinnolla pajakoulutoiminnan kehittämisestä ja syrjäytymisen ehkäisemisestä.

Keväällä 2007 Juurikkala valittiin Vantaan määräaikaiseksi asukaspalvelujohtajaksi ja edelleen vuoden 2008 alusta vapaa-ajan ja asukaspalveluiden toimialan määräaikaiseksi johtajaksi kun viran vakituinen haltija Katariina Poskiparta nimitettiin työministerin valtiosihteeriksi.

### Politiikka

Politiikassa Juurikkala on vaikuttanut 1990-luvulta lähtien. Vuosina 1993–2007 hän oli Vantaan kaupunginvaltuuston jäsen. Hän oli ympäristölautakunnan puheenjohtajan vuosina 1997–2000 ja kaupunginvaltuuston toinen varapuheenjohtaja vuosina 2001–2006. Hänet valittiin valtuustoon uudelleen vuoden 2012 kuntavaaleissa.

Vuonna 2009 Juurikkalasta tuli kansanedustaja varasijalta, kun Heidi Hautala valittiin Euroopan parlamenttiin. Eduskunnassa Juurikkala oli suuren valiokunnan ja sen työjaoston jäsen. Juurikkala oli ehdolla myös vuoden 2011 eduskuntavaaleissa, muttei tullut valituksi 1 870 äänellä. Vuosina 2011–2013 Juurikkala toimi vihreiden varapuheenjohtajana. Hän oli myös vihreiden sosiaali- ja terveyspoliittisen työryhmän puheenjohtaja vuosina 2010–2011.

Keväällä 2013 Juurikkala pyrki vihreiden puoluesihteeriksi, mutta tehtävään valittiin Lasse Miettinen. Juurikkala siirtyi Miettisen seuraajaksi Ville Niinistön ja vihreän ministeriryhmän erityisavustajaksi ensin määräajalle syksyyn asti ja syksyllä hänet nimitettiin jatkamaan tehtävässä. Hän oli ehdolla vuoden 2015 eduskuntavaaleissa, mutta ei tullut valituksi.

Juurikkala nimitettiin vuonna 2019 ympäristö- ja ilmastoministeri Krista Mikkosen erityisavustajaksi Rinteen hallitukseen.

Lähteet
-------

1. 1 2  Erityisavustajat *Valtioneuvosto*.  Arkistoitu 31.8.2019. Viitattu 15.9.2019.
2. 1 2  .aspx Timo Juurikkala *Suomen kansanedustajat*. Eduskunta. Viitattu 8.10.2013.
3. 1 2  Timo Juurikkala erityisavustajaksi puoluesihteeriksi siirtyneen Miettisen paikalle *Vihreä lanka*.  30.5.2013. Viitattu 18.9.2013.
4. ↑  Ministeri Niinistön avustaja eroaa Vantaan kaupunginhallituksesta  17.9.2013. HS.fi.  Arkistoitu 20.9.2013. Viitattu 18.9.2013.
5. ↑  Henkilökuva: Erityisopettaja *timojuurikkala.net*.  Arkistoitu 6.6.2014. Viitattu 8.10.2013.
6. ↑  Eduskuntavaalit 17.4.2011: Uudenmaan vaalipiiri *Vaalit.fi*.  13.5.2011 (päivitetty). Oikeusministeriö. Viitattu 3.6.2014.
7. ↑  Työryhmät 2010-2011 Vihreät.  Arkistoitu 5.10.2013. Viitattu 18.9.2013.
8. ↑  Lasse Miettinen valittiin vihreiden puoluesihteeriksi  25.5.2013. Yle Uutiset. Viitattu 8.10.2013.
9. ↑  Timo Juurikkala jatkaa ministeri Niinistön ja vihreän ministeriryhmän erityisavustajana  22.8.2013. Ympäristöministeriö.  Arkistoitu 21.4.2019. Viitattu 8.10.2013.
10. ↑  Eduskuntavaalit 2015: Ehdokkaat Uudenmaan Vihreät.  Arkistoitu 15.7.2014. Viitattu 14.7.2014.

Aiheesta muualla
----------------

* Timo Juurikkalan kotisivut (Arkistoitu – Internet Archive).
* .aspx Timo Juurikkala *Suomen kansanedustajat*. Eduskunta.

|  |  |  |  |  |  |  |
| --- | --- | --- | --- | --- | --- | --- |
| 

| * n
* k
* m
Vihreän liiton kansanedustajat 2007–2011 |
| --- |
|  |
| Eduskuntaryhmä(15) | 
* Alanko-Kahiluoto
* Andersson
* Brax
* Forsius (2007–2008)
* Haavisto
* Hautala (2007–2009)
* Juurikkala (2009–)
* Järvinen
* Karimäki
* Kasvi
* Niinistö
* Ojansuu
* Pulliainen
* Sinnemäki
* Sumuvuori
* Tynkkynen

 |
|  |
| 1. ↑  Merikukka Forsius erosi vihreistä ja liittyi Kansallisen Kokoomuksen eduskuntaryhmään helmikuussa 2008.
2. 1 2  Heidi Hautala valittiin Euroopan parlamentin jäseneksi kesäkuussa 2009, jolloin hänen tilalleen eduskuntaan nousi Timo Juurikkala..

 |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |